Ανάλυση φέροντος συστήματος του διώροφου Βυζαντινού Ναού της Παναγίας του Τορνικίου στην περιοχή Γρεβενών
Creators: name: Καραμήτσιος, Νικόλαος Βασιλείου
Publisher: name: Aristotle University of Thessaloniki
Year: 2008
Subjects: Φέρουσα τοιχοποιία
Ναός
Στατική ανάλυση
Δυναμική ανάλυση
Bearing massonry
Temple
Static analysis
Dynamic analysis
Structural analysis

description: Στο πλαίσιο της παρούσης διπλωματικής εργασίας έγινε προσπάθεια να διερευνηθεί η στατική, δυναμική και σεισμική απόκριση του Ναού της Ιεράς Μονής Παναγίας Τορνικίου που βρίσκεται στην περιοχή Γρεβενών και να προταθούν σχήματα ενίσχυσης για τη βελτίωση της δυναμικής συμπεριφοράς του. Τέλος έγινε προσπάθεια να προβλεφθεί η εμφάνιση και η εξέλιξη των βλαβών στα δομικά στοιχεία της κατασκευής υπό διάφορες φορτιστικές καταστάσεις, τόσο στον αρχικό όσο και στον ενισχυθέντα φορέα. Ο Ναός είναι εντεταγμένος στο προαναφερθέν μοναστικό συγκρότημα και έχει την ιδιαιτερότητα ότι είναι διώροφος. Το φέρον σύστημα του είναι φέρουσα τοιχοποιία. Δεν υπάρχει επικοινωνία μεταξύ ορόφου και ισογείου μέσω κλίμακος, παρά μόνο από ανοίγματα στο δυτικό τοίχο που ενώνουν το ισόγειο και τον όροφο ξεχωριστά με το υπόλοιπο μοναστήρι. Στους ανατολικούς τοιχους υπάρχουν δύο ημικυλινδρικές προεξοχές (κόγχες), ενώ ο Ναός καταλήγει σε αμφικλινή στέγη. Αξίζει να σημειωθεί ότι η προσομοίωση τέτοιων δομημάτων είναι αρκετά επίπονη λόγω των ιδιαίτερων γεωμετρικών χαρακτηριστικών τους (θόλοι, κόγχες, καμάρες) καθώς και της ασαφούς σύνδεσης και τελικά λειτουργίας τους, εύκαμπτων στοιχείων όπως η στέγη, τα ταβάνια, το δάπεδο του ορόφου. Συγκεντρωτικά, τα βήματα που ακολουθήθηκαν για την εκπόνηση της παρούσης εργασίας ήταν τα ακόλουθα: Αρχικά, έγινε επιτόπου επίσκεψη στο Ναό, από όπου ελήφθη φωτογραφικό υλικό. Επίσης παρεσχέθησαν τεχνικά σχέδια αποτύπωσης της παθογένειας και της γεωμετρίας του μοναστικού συγκροτήματος Παναγίας Τορνικίου από την 17η Εφορεία Βυζαντινών Αρχαιοτήτων που εδρεύει στην Κοζάνη. Έγινε επιλογή των τυπικών διαστάσεων και γεωμετρικών χαρακτηριστικών για την αριθμητική προσομοίωση του προς ανάλυσιν φορέα. Κατασκευάσθηκαν κάποιοι απλοί φορείς προς διερεύνησιν της συμπεριφοράς τους και πραγματοποιήθηκαν κάποιες ελαστικές γραμμικές αναλύσεις επ’ αυτών και εξήχθησαν κάποια συμπεράσματα, τα οποία χρησιμοποιηθηκαν στο σύνθετο φορέα. Κατασκευάσθηκε ο αρχικός φορέας και εξετάσθηκαν, με τη χρήση του προγράμματος SAP2000, τα ιδιομορφικά χαρακτηριστικά του. Επιπροσθέτως δε, ο φορέας ετμήθη εις τα εξ’ ων συνετέθη, για να ελεγχθεί η ορθότητα του. Κάθε τμηθέν τμήμα του φορέα (στέγη, όροφος, ισόγειο), υπόκειτο σε στατικές αναλύσεις με το πρόγραμμα SAP2000 αλλά και χερσίν υπολογισμούς. Έγινε διερεύνηση της επιρροής γειτνιαζόντων τμημάτων του μοναστικού συγκροτήματος επί των δυναμικών χαρακτηριστικών του Ναού. Πραγματοποιήθηκαν για τον αρχικό φορέα ελαστικές-γραμμικές αναλύσεις με το πρόγραμμα SAP2000. Πιο συγκεκριμένα υλοποιήθηκαν μία “ψευδοστατική”, μία φασματική και μία δυναμική ανάλυση. Για την πρώτη καταγράφηκαν οι μετακινήσεις σε χαρακτηριστικές θέσεις, ενώ για τις άλλες δύο καταγράφηκαν επιπλέον οι αναπτυσσόμενες τάσεις. Υιοθετώντας ένα κριτήριο αστοχίας Mohr – Coulomb διερευνήθηκαν οι περιοχές στις οποίες παρουσιάζεται υπέρβαση αντοχών και κατ’ επέκταση αστοχία. Προδιαστασιολογήθηκε σύστημα σεισμικής μόνωσης του φορέα με ελαστομεταλλικά εφέδρανα χαμηλής απόσβεσης Πραγματοποιήθηκαν ελαστικές-γραμμικές αναλύσεις επί του ενισχυθέντος φορέως με το πρόγραμμα SAP2000. Πιο συγκεκριμένα υλοποιήθηκε μία φασματική ανάλυση. Υιοθετώντας ένα κριτήριο αστοχίας Mohr – Coulomb διερευνήθηκαν οι περιοχές στις οποίες παρουσιάζεται υπέρβαση αντοχών και κατ’ επέκταση αστοχία
description: The theme of this thesis was the research of the response of the temple “Panagia Tornikiou” under static, dynamic and seismic excitation. The temple is located in the region of Grevena and it is a part of a monastery. The fact that makes this temple structurally special is that it consists of two storeys. The bearing system of the temple is bearing masonry. There was an attempt of understanding the bearing system of the temple and calculate the stresses of the temple in order to formalistically explain its damages. Also a seismic isolation system was dimensioned and its contribution to the attenuation of the stresses under seismic excitation was evaluated.